钦定古今图书集成/明伦汇编/家范典/第094卷 > 春秋四传 > 《晋人来媵》
## 钦定古今图书集成/明伦汇编/家范典/第094卷 > 春秋四传 > 《晋人来媵》

《春秋·成公九年》：“夏，晋人来媵。”

《左传》：“礼也。”

《胡传》：致女者何？女既嫁三月而庙见，则成妇矣，而后
父母使人安之，故谓之致也。常事尔，何以书“致女使
卿？”非礼也。经有因褒以见贬者，《初献六羽》之类是也。
亦有因贬以见褒者，“致女、《来媵》”之类是也。伯姬贤行
著于家，故致女使卿，特厚其嫁遣之礼。贤名闻于远，
故诸国争媵，信其无妒忌之行。程氏以为“一女子之”
贤，尚闻于诸侯，况君子哉？或曰：“鲁女虽贤，岂能闻于
远乎？”曰：“古者庶女与非嫡者，则求为媵固。”为之择贤
小君，则诸侯之贤女自当闻矣。

〈大全〉因纳币、致女、使卿三国来媵之，过礼而见伯姬之贤。临川吴氏曰：“伯姬已嫁，而晋人来媵，盖讥

其不及事，且为齐媵起也。